Pravila za sodelovanje v nagradni igri na E’KO DOBRO, dan ekološkega kmetijstva

**1. člen**

(Splošne določbe)

(1) Ta pravila določajo način izvedbe nagradne igre na E’KO DOBRO, dnevu ekološkega kmetijstva (v nadaljevanju: nagradna igra), ki poteka na Instagram profilu Ministrstva za kmetijstvo, gozdarstvo in prehrano.

(2) Organizator nagradne igre je Ministrstvo za kmetijstvo, gozdarstvo in prehrano, Dunajska cesta 22, 1000 Ljubljana (v nadaljevanju: organizator).

(3) Pravila nagradne igre so javno objavljena na [spletni strani organizatorja](https://www.gov.si/dogodki/2024-09-23-e-ko-dobro-dan-ekoloskega-kmetijstva-ekoloski-dan-evropske-unije/).

**2. člen**

(Trajanje nagradne igre)

Nagradna igra bo potekala 23. 9. 2024 med 9. in 18. uro na Instagram profilu organizatorja.

**3. člen**

(Pogoji sodelovanja)

(1) V nagradni igri lahko sodelujejo državljani Republike Slovenije in rezidenti Republike Slovenije, ki so starejši od 18 let. Če je nagrajenec mlajši od 18 let, ga mora zastopati oseba, starejša od 18 let, ki ima po zakonu in/ali na podlagi ustreznega pooblastila pravico, da zastopa omenjeno mladoletno osebo.

(2) V nagradni igri ne smejo sodelovati osebe, zaposlene na Ministrstvu za kmetijstvo, gozdarstvo in prehrano. Enako velja tudi za njihove ožje družinske člane, in sicer njihove sorodnike do kateregakoli kolena v ravni vrsti ter do četrtega kolena v stranski vrsti, zakonce in osebe v svaštvu do drugega kolena, ne glede na to, ali je zakonska zveza prenehala, oz. osebe, s katero zaposleni živi v življenjski skupnosti, ki je po predpisih o zakonski zvezi in družinskih razmerjih v pravnih posledicah izenačena z zakonsko zvezo. Vsako takšno sodelovanje se šteje za neveljavno.

(3) Pogoj za sodelovanje je, da se sodelujoči strinjajo s pravili nagradne igre. Šteje se, da s sodelovanjem v nagradni igri sodelujoči pristane na vse pogoje in pravila v zvezi z nagradno igro.

**4. člen**

(Način sodelovanja v nagradni igri)

(1) Udeleženec v nagradni igri sodeluje tako, da posname selfie z dogodka, ga objavi na svoji Instagram zgodbi in označi @mkgp\_rs in #ekodan.

(2) Vse objavljene zgodbe bodo deljene na Instagram profilu organizatorja.

(3) Po koncu nagradne igre bo organizator izmed vseh sodelujočih, ki so v času trajanja nagradne igre pravilno sodelovali in izpolnjevali pogoje sodelovanja, izžrebal 5 posameznikov in jim po pošti poslal praktično nagrado. Izbor nagrajencev se opravi z naključnim žrebom. Žrebanje ni javno.

(4) O rezultatih nagradne igre bodo nagrajenci obveščeni naslednji dan, v torek, 24. 9. 2024 v objavi na Instagram profilu @mkgp\_rs ter pozvani, da se v 5 dneh od prejema obvestila javijo na zasebno sporočilo Instagram profila Ministrstva za kmetijstvo, gozdarstvo in prehrano. Če se nagrajenec ne javi v roku 5 dni, se šteje, da se nagradi izrecno odpoveduje.

**5. člen**

(Nagrade)

(1) V času trajanja nagradne igre bo podeljenih 5 nagrad. Nagrajenci bodo prejeli praktično ekološko nagrado.

(2) Nagrada ni izplačljiva v denarju.

(3) Če sodelujoči izpolnjujejo pogoje za sodelovanje v nagradni igri, imajo enake možnosti dobiti nagrado.

(4) Prejeta nagrada je neprenosljiva in nespremenljiva.

**6. člen**

(Izključitev odgovornosti organizatorja)

Organizator nagradne igre ne prevzema odgovornosti za nedelovanje spletne storitve, ki je posledica izpada omrežja pogodbenih partnerjev, izpada električne energije ali drugih tehničnih motenj, ki bi lahko začasno motile uporabo storitve.

Organizator nagradne igre prav tako ne prevzemata odgovornosti za kakršnekoli neželene posledice, ki bi jo sodelujoči utrpel zaradi sodelovanja v nagradni igri..

**7. člen**

(Varstvo osebnih podatkov)

(1) Udeleženci nagradne igre s sodelovanjem v nagradni igri soglašajo z zbiranjem osebnih podatkov za namen nagradne igre. Nagrajenci nagradne igre morajo za prejetje nagrade organizatorju podati svoje ime in priimek ter naslov, na katerega organizator pošlje nagrado. Če nagrajenec teh podatkov ne želi predložiti, se lahko z organizatorjem dogovorit za drugačen način prevzema nagrade ali pa se nagradi odpove. Organizator prejete podatke uporabi izključno in samo za uskladitev prevzema nagrade. Podatke bo organizator ohranil v evidenci nagrajencev najdlje toliko časa, dokler nagrada ne bo prevzeta.

(2) Organizator in z njim povezane osebe se zavezujejo, da bodo osebne podatke, zbrane v okviru te nagradne igre, varovali v skladu z Zakonom o varstvu osebnih podatkov (Uradni list RS, št. 86/2004, 113/2005 – ZInfP, 51/2007 – ZUstS-A, 67/2007) in Splošno uredbo o varstvu podatkov (Uradni list Evropske unije, L 119, 4. maj 2016) samo za namene izvedbe nagradne igre, namene obveščanja o nagrajencih in pošiljanja nagrade. Organizator zagotavlja varstvo osebnih podatkov po veljavni zakonodaji..

**8. člen**

(Reklamacije)

Vse morebitne reklamacije v zvezi z nagradno igro ter v zvezi z nagradami lahko pošljete na elektronski naslov: pr.mkgp@gov.si ali pokličete na številko 01/478 93 74.

**9. člen**

(Dodatne informacije o nagradni igri)

(1) Pogoje nagradne igre je potrebno tolmačiti v skladu s slovensko zakonodajo.

(2) Avtentično tolmačenje teh pravil določa izključno organizator.

(3) Organizator nagradne igre si pridržuje pravico sprememb teh pravil in pogojev sodelovanja v nagradni igri, če to zahtevajo pravni in tehnični razlogi.

Ljubljana, 16. 09. 2024